EURÓPAI BIZOTTSÁG Brüsszel, 2018.10.8. COM(2018) 677 final 2018/0348(NLE) Javaslat A TANÁCS HATÁROZATA az Európai Unió és a Marokkói Királyság közötti fenntartható halászati partnerségi megállapodásnak, végrehajtási jegyzőkönyvének és az említett megállapodást kísérő levélváltásnak az Európai Unió nevében történő aláírásáról {SWD(2018) 433 final}



INDOKOLÁS 1.A JAVASLAT HÁTTERE •A javaslat indokai és céljai Az Európai Közösség és a Marokkói Királyság között létrejött halászati partnerségi megállapodás 2007. február 28-án lépett hatályba. A megállapodás végrehajtásáról szóló, 2014. július 15-én hatályba lépett legutóbbi jegyzőkönyv 2018. július 14-én hatályát vesztette. A tágabb összefüggéseket tekintve, a jelenlegi partnerségi megállapodás az Európai Unió és Marokkó közötti kapcsolatok részét képezi, amint azokat az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló, 2000-ben hatályba lépett euromediterrán megállapodás meghatározza. A megállapodás célja, hogy ökológiai, gazdasági és társadalmi szempontból biztosítsa a halászati erőforrások megfelelő kezelését és fenntarthatóságát. A Tanács által elfogadott tárgyalási irányelvek alapján a Bizottság tárgyalásokat folytatott Marokkó kormányával az Európai Közösség és a Marokkói Királyság közötti halászati partnerségi megállapodás módosításáról és az említett megállapodás végrehajtását biztosító új jegyzőkönyv megkötéséről. E tárgyalások és a megbeszélések eredményeként született szövegek maradéktalanul figyelembe veszik az Európai Unió Bírósága által a C-266/16. sz. ügyben 2018. február 27-én hozott ítéletet, amely szerint a halászati megállapodás és annak jegyzőkönyve nem alkalmazandó a Nyugat-Szahara területével szomszédos vizekre. Tekintettel a Bíróság ítéletében kifejtett megfontolásokra, valamint mindkét Fél kívánságának megfelelően a tárgyalások során mindazonáltal a szóban forgó területet és a vele szomszédos vizeket több okból kifolyólag sikerült belefoglalni a halászati partnerségbe. Először is gazdasági szempontból fontos, hogy halászati tevékenységét az uniós flotta – a szóban forgó vizeken is – a földrajzi hatály tekintetében egyértelműen meghatározott, biztos jogi keretben folytathassa. A megállapodásban foglaltak szerint e terület és annak lakossága a halászati tevékenységek arányában részesül megállapodás gazdasági és társadalmi előnyeiből, különösen az uniós flotta által kirakodott fogások, a tengerészek foglalkoztatása, a beruházások és egyéb, a halászati megállapodás jegyzőkönyvében előírt pénzügyi hozzájárulás által lehetővé tett, a halászati ágazatot támogató intézkedések révén. Ezen túlmenően meg kell jegyezni, hogy a Marokkói Királyság, amely e területet (legalábbis annak legnagyobb részét) igazgatja, az egyetlen olyan jogalany, amellyel megköthető egy ilyen megállapodás, mivel egyetlen másik jogalany sem tudja garantálni az erőforrások kiaknázásának fenntartható jellegét, valamint az ágazati támogatás kezelését és nyomon követését, amely támogatás előmozdítani hivatott Nyugat-Szahara területének és lakosságának helyzetét. Emellett az új megállapodásra és jegyzőkönyvre irányuló javaslat maradéktalanul tiszteletben tartja a nemzetközi és az uniós jogot. Az Unió következetesen megerősítette elkötelezettségét a Nyugat-Szaharát érintő vita rendezése iránt, valamint támogatja az ENSZ főtitkárának és személyi megbízottjának arra irányuló erőfeszítéseit, hogy a Felek igazságos, tartós és kölcsönösen elfogadható politikai megoldást találjanak. E tekintetben az e javaslatot kísérő levélváltás emlékeztet az Unió Nyugat-Szaharával kapcsolatban képviselt álláspontjára. A többfordulós tárgyalások eredményeként létrejött, a tárgyalók közötti megállapodás tárgyát képező szövegek közé tartozik az Európai Unió és a Marokkói Királyság között fenntartható halászati partnerséget létrehozó megállapodás (a továbbiakban: halászati megállapodás), amely felváltja a 2007. évi megállapodást, valamint egy új végrehajtási jegyzőkönyv, annak melléklete és függelékei, továbbá egy levélváltás. E szövegeket a Felek 2018. július 24-én parafálták. A jegyzőkönyv a 16. cikkében meghatározott alkalmazási időponttól számított négyéves időszakra szól. Az új halászati megállapodás hatályon kívül helyezi az Európai Közösség és a Marokkói Királyság között létrejött, 2007. február 28-án hatályba lépett halászati partnerségi megállapodást. A megállapodás rendelkezik a megkötése előtti ideiglenes alkalmazásának lehetőségéről; mindazonáltal nem szükséges ilyen ideiglenes alkalmazást javasolni. Az új megállapodás célja, hogy tükrözze a 2009. évi reform elveit: jó kormányzás a halászat terén és fenntarthatóság, az emberi jogok tiszteletben tartása, átláthatóság és megkülönböztetésmentesség. A megállapodás módosítására azért is szükség van, hogy az összhangba kerüljön a Bíróság 2018. február 27-i ítéletével, valamint hogy létrejöjjön a jogalap a megállapodásnak a Nyugat-Szahara területével szomszédos vizeken történő alkalmazásához. A halászati megállapodás a tárgyalási irányelvekkel összhangban és a halászati tevékenységek arányában garantálja a megállapodással előírt teljes pénzügyi hozzájárulás (azaz mind a hozzáférésért járó pénzügyi ellentételezés, mind az ágazati támogatás, mind pedig a hajótulajdonosok által fizetett díjak) felhasználásából eredő gazdasági és társadalmi előnyök méltányos földrajzi eloszlását. Ezek a garanciák magukban foglalják különösen az említett források elosztásának és felhasználásának nyomon követését, amely elsősorban a megállapodás által létrehozott, mindkét Fél képviselőit tömörítő vegyes bizottság feladata. Emellett a megállapodás rendelkezései értelmében Marokkó rendszeresen jelentést tesz az e megállapodás keretében végzett tevékenységekről. Végezetül ezt a javaslatot egy bizottsági szolgálati munkadokumentum is kíséri, amelynek címe: „Jelentés az Európai Unió és a Marokkói Királyság közötti fenntartható halászati partnerségi megállapodás és annak végrehajtási jegyzőkönyve által Nyugat-Szahara lakossága számára nyújtott előnyök értékeléséről, valamint az említett lakossággal folytatott konzultációról”. Az említett jelentés magában foglal egy értékelést arról, hogy a halászati megállapodás és végrehajtási jegyzőkönyve milyen potenciális következményekkel jár a fenntartható fejlődésre nézve – különös tekintettel az érintett lakosságra gyakorolt hatásokra és az érintett területek természeti erőforrásainak kiaknázására –, valamint tartalmaz egy összefoglalót az említett lakossággal folytatott konzultáció folyamatáról, összhangban a tárgyalási irányelvekkel, amelyek az érintett lakosság bevonását a halászati megállapodás megújítására irányuló folyamat meghatározó tényezőjeként határozták meg. •Összhang a szabályozási terület jelenlegi rendelkezéseivel A halászati megállapodás és új jegyzőkönyvének fő célkitűzése egy partnerség révén megvalósuló, fenntartható halászat kialakítása, illetve a halászati megállapodásban meghatározott halászati övezetben halászati lehetőségek biztosítása az uniós hajók számára. A benne foglalt halászati lehetőségek a rendelkezésre álló legjobb tudományos szakvéleményeken alapulnak, és a nagy távolságra vándorló fajok halászata vonatkozásában tiszteletben tartják az Atlanti Tonhal Védelmére Létrehozott Nemzetközi Bizottság (ICCAT) ajánlásait. Az új jegyzőkönyv figyelembe veszi a legutóbbi (a 2014 és 2018 közötti időszakra vonatkozó) jegyzőkönyv értékelésének, valamint az új jegyzőkönyv megkötésének lehetőségét vizsgáló előretekintő értékelésnek az eredményeit. Mindkét értékelést külső szakértők végezték. A jegyzőkönyv ezenkívül lehetővé teszi az Európai Unió és a Marokkói Királyság számára a közöttük létrejött partnerség szorosabbra fűzését a halászati övezetben található halászati erőforrások felelősségteljes kiaknázása érdekében, valamint a Marokkói Királyság által az ország kék gazdaságának fejlesztésére tett erőfeszítések támogatását. Mindezen elemek összhangban vannak a közös halászati politika célkitűzéseivel és az abból eredő kötelezettségekkel. A jegyzőkönyv 6 kategóriában összesen 128 hajó részére biztosít halászati lehetőségeket: – a kisüzemi halászat 2 kategóriája északon: nyílt vízi kerítőhálós halászat és fenékhorogsoros halászat, – horgászbotos kisüzemi halászat délen, – fenékvonóhálós és fenékhorogsoros halászat délen, – horgászbotos kisüzemi tonhalhalászat délen,

– nyílt vízi vagy félig nyílt vízi vonóhálóval és erszényes kerítőhálóval folytatott, ipari célú nyílt vízi halászat. •Összhang az Unió egyéb szakpolitikáival A Marokkói Királysággal kötendő fenntartható halászati partnerségi megállapodásra irányuló tárgyalások az Európai Unió külső tevékenységének részét képezik, és figyelembe veszik különösen a demokratikus alapelvek és az emberi jogok tiszteletben tartására irányuló uniós célkitűzéseket. A tárgyalások összhangban állnak az Unió azon álláspontjával, amely szerint támogatni kell az ENSZ főtitkárának és személyi megbízottjának arra irányuló erőfeszítéseit, hogy a Felek olyan, igazságos, tartós és kölcsönösen elfogadható politikai megoldást találjanak, amely az Egyesült Nemzetek Alapokmányában foglalt – az Egyesült Nemzetek Biztonsági Tanácsának határozataiban és különösen a 2152. sz. (2014), a 2218. sz. (2015), a 2385. sz. (2016), a 2351. sz. (2017) és a 2414. sz. (2018) ENSZ BT-határozatban kinyilatkoztatott – elveknek és célkitűzéseknek megfelelő megállapodások keretén belül lehetővé teszi, hogy Nyugat-Szahara népe éljen önrendelkezési jogával. A halászati megállapodás megkötése nem érinti a Nyugat-Szahara végleges jogállására vonatkozó politikai folyamat kimenetelét. 2.JOGALAP, SZUBSZIDIARITÁS ÉS ARÁNYOSSÁG •Jogalap A választott jogalap az Európai Unió működéséről szóló szerződés: 43. cikkének (2) bekezdése létrehozza a közös halászati politikát, 218. cikkének (5) bekezdése pedig meghatározza az Unió és harmadik országok közötti megállapodások megtárgyalására és megkötésére vonatkozó eljárás releváns szakaszát. •Szubszidiaritás (nem kizárólagos hatáskör esetén) A javaslat az Európai Unió kizárólagos hatáskörébe tartozik. •Arányosság A javaslat arányos azzal a közös halászati politikáról szóló rendelet 31. cikkében rögzített célkitűzéssel, amely szerint meg kell teremteni az uniós hajókkal harmadik országok vizein folytatott halászati tevékenységekre irányadó jogi, környezetvédelmi, gazdasági és társadalmi szabályozási keretet. A javaslat megfelel a szóban forgó rendelkezéseknek, valamint az említett rendelet 32. cikkében meghatározott, a harmadik országoknak nyújtott pénzügyi támogatásról szóló rendelkezéseknek. 3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI •A jelenleg hatályban lévő jogszabályok utólagos értékelése / célravezetőségi vizsgálata A Bizottság 2017-ben elvégezte az Európai Közösség és a Marokkói Királyság közötti halászati partnerségi megállapodás 2014 és 2018 közötti időszakra szóló jegyzőkönyvének utólagos értékelését, valamint a jegyzőkönyv lehetséges megújításának előzetes értékelését is. Az értékelések következtetéseit külön munkadokumentum ismerteti. Az értékelés megállapította, hogy az EU halászati ágazatának alapos érdeke fűződik a jegyzőkönyv szerinti halászati övezetben folytatott halászathoz, és a jegyzőkönyv megújítása segítene a megfigyelés, ellenőrzés és felügyelet megerősítésében, továbbá hozzájárulna a térségben folytatott halászat megfelelőbb irányításához. •Az érdekelt felekkel folytatott konzultációk Az értékelés részeként konzultációra került sor a tagállamokkal, az ágazati képviselőkkel, egyes nemzetközi civil szervezetekkel, valamint a Marokkói Királyság halászati közigazgatási szerveivel és civil társadalmi szervezeteivel. További konzultációk folytak a távolsági flottával foglalkozó tanácsadó testület keretében is; ezenkívül a Bizottság és az Európai Külügyi Szolgálat (EKSZ) Nyugat-Szahara érintett lakosságának véleményét is kikérte annak biztosítására, hogy e lakosság véleményt nyilváníthasson a partnerség Nyugat-Szahara szomszédos vizeire való kiterjesztéséről, valamint hogy a lakosság a halászati tevékenységek arányában részesüljön a halászati megállapodásból eredő társadalmi-gazdasági előnyökből. E javaslatot bizottsági szolgálati munkadokumentum formájában egy értékelő jelentés kíséri, amely az említett lakosságnak nyújtott előnyöket és a lefolytatott konzultációkat ismerteti. A jelentés szerint a halászati megállapodás társadalmi-gazdasági hatásai jelentős előnyökkel fognak járni az érintett lakosság számára, és a természeti erőforrások fenntartható fejlesztését is kedvezően fogják befolyásolni. A halászati megállapodás megkötését a konzultációkban részt vevő társadalmi-gazdasági és politikai szereplők is egyértelműen támogatták, jóllehet a Polisario Front és más érdekelt felek elvi okokból elutasították a konzultációs folyamatban való részvételt. Éppen ezért megállapítható, hogy a Bizottság az EKSZ-szel együttműködve minden észszerű és megvalósítható intézkedést megtett a jelenlegi helyzetben ahhoz, hogy az érintett lakosságot kellőképpen bevonja a folyamatba. •Szakértői vélemények összegyűjtése és felhasználása A Bizottság a közös halászati politikáról szóló rendelet 31. cikkének (10) bekezdésében foglalt rendelkezésekkel összhangban az utólagos és előzetes értékeléshez független szakértő segítségét vette igénybe. 4.KÖLTSÉGVETÉSI VONZATOK Az éves pénzügyi hozzájárulás összege 37 000 000 EUR, amely évente növekszik, amíg az utolsó évben el nem éri a 42 400 000 EUR összeget az alábbiak szerint:

a) az uniós hajók halászati övezethez való hozzáférése címén 19 100 000 EUR összegű pénzügyi ellentételezés a jegyzőkönyv alkalmazásának első évében, amely összeg a második évben 20 000 000 EUR-ra, a harmadik és a negyedik évben pedig 21 900 000 EUR-ra emelkedik; b) a Marokkói Királyság halászati politikájának fejlesztésére irányuló támogatás címén 17 900 000 EUR a jegyzőkönyv alkalmazásának első évében, amely összeg a második évben 18 800 000 EUR-ra, a harmadik és a negyedik évben pedig 20 500 000 EUR-ra emelkedik. Ez a támogatás megfelel a Marokkói Királyság által a belvízi és tengeri halászati erőforrásokkal való fenntartható gazdálkodás területén kitűzött nemzeti politikai célkitűzéseknek. 5.EGYÉB ELEMEK •Végrehajtási tervek, valamint a nyomon követés, az értékelés és a jelentéstétel szabályai A nyomonkövetési szabályokat az új partnerségi megállapodásban foglalt jegyzőkönyv tartalmazza. 2018/0348 (NLE) Javaslat A TANÁCS HATÁROZATA az Európai Unió és a Marokkói Királyság közötti fenntartható halászati partnerségi megállapodásnak, végrehajtási jegyzőkönyvének és az említett megállapodást kísérő levélváltásnak az Európai Unió nevében történő aláírásáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 43. cikke (2) bekezdésére, összefüggésben 218. cikke (5) bekezdésével, tekintettel az Európai Bizottság javaslatára, mivel: (1)A Tanács 2006. május 22-én elfogadta az Európai Közösség és a Marokkói Királyság között létrejött halászati partnerségi megállapodás megkötéséről szóló 764/2006/EK rendeletet, amely megállapodás hallgatólagosan meghosszabbodik. (2)Az említett megállapodást végrehajtó, valamint a megállapodással előírt halászati lehetőségek és pénzügyi hozzájárulás megállapításáról szóló legutóbbi jegyzőkönyv 2018. július 14-én hatályát vesztette. (3)Az Európai Közösség és a Marokkói Királyság közötti halászati partnerségi megállapodásnak és végrehajtási jegyzőkönyvének az érvényességével és értelmezésével kapcsolatos, előzetes döntéshozatalra előterjesztett kérdésre válaszul a Bíróság a C-266/16. sz. ügyben hozott ítéletében megállapította, hogy sem a megállapodás, sem annak jegyzőkönyve nem vonatkozik a Nyugat-Szaharával szomszédos vizekre. (4)Az Unió nem befolyásolja a Nyugat-Szahara végleges jogállásával kapcsolatos, az Egyesült Nemzetek égisze alatt zajló politikai folyamat kimenetelét, és következetesen megerősítette elkötelezettségét a Nyugat-Szaharát érintő vita rendezése iránt; Nyugat-Szahara jelenleg az önkormányzattal nem rendelkező területek ENSZ-jegyzékében szerepel, és jelenleg túlnyomórészt a Marokkói Királyság igazgatása alatt áll. Az Unió teljes mértékben támogatja az ENSZ főtitkárának és személyi megbízottjának arra irányuló erőfeszítéseit, hogy a Felek olyan, igazságos, tartós és kölcsönösen elfogadható politikai megoldást találjanak, amely az Egyesült Nemzetek Alapokmányában foglalt – az Egyesült Nemzetek Biztonsági Tanácsának határozataiban, és különösen a 2152. sz. (2014), a 2218. sz. (2015), a 2385. sz. (2016), a 2351. sz. (2017) és a 2414. sz. (2018) ENSZ BT-határozatban kinyilatkoztatott – elveknek és célkitűzéseknek megfelelő megállapodások keretén belül lehetővé teszi, hogy Nyugat-Szahara népe éljen önrendelkezési jogával. (5)Fontos, hogy az uniós flották folytathassák a megállapodás hatálybalépése óta végzett halászati tevékenységeiket, valamint hogy a megállapodás földrajzi hatálya úgy kerüljön meghatározásra, hogy abba Nyugat-Szahara szomszédos vizei is beletartozzanak. A halászati partnerség folytatása létfontosságú ahhoz is, hogy e terület továbbra is részesüljön a megállapodás által a közösségi és a nemzetközi joggal összhangban és a helyi lakosság javára nyújtott ágazati támogatásból. (6)A Tanács ezért 2018. április 16-án felhatalmazta a Bizottságot, hogy tárgyalásokat kezdjen a Marokkói Királysággal a partnerségi megállapodás módosításáról és az említett megállapodás végrehajtását biztosító új jegyzőkönyv megkötéséről. A tárgyalásokat követően a Felek 2018. július 24-én parafálták az Európai Unió és a Marokkói Királyság közötti fenntartható halászati partnerségi megállapodást (a továbbiakban: halászati megállapodás), amelynek részét képezi az új végrehajtási jegyzőkönyv, annak melléklete és függelékei, valamint egy, a szóban forgó megállapodást kísérő levélváltás. (7)A halászati megállapodás célja, hogy lehetővé tegye az Európai Unió és a Marokkói Királyság számára a szorosabban együttműködést a fenntartható halászati politika előmozdítása és a jegyzőkönyvben meghatározott halászati övezet halászati erőforrásainak felelősségteljes kiaknázása terén, valamint hogy támogassa a Marokkói Királyságnak a halászati ágazat és a kék gazdaság fejlesztésére irányuló erőfeszítéseit. A megállapodás ezáltal hozzájárul az Európai Unióról szóló szerződés 21. cikke alapján kitűzött uniós célok megvalósításához.

(8)A Bizottság értékelte a halászati megállapodás fenntartható fejlődésre gyakorolt lehetséges hatásait, különös tekintettel az érintett lakosság számára nyújtott előnyökre és az érintett területek természeti erőforrásainak kiaknázására. (9)Az értékelés azt állapította meg, hogy a halászati megállapodás jelentős előnyökkel fog járni Nyugat-Szahara lakossága számára, tekintettel a lakosság szempontjából kedvező, különösen a foglalkoztatás és a beruházások formájában jelentkező társadalmi-gazdasági hatásokra, valamint a megállapodásnak a halászati ágazat és a halfeldolgozó ágazat fejlődésére gyakorolt hatására. (10)A halászati megállapodás egyúttal a legjobb garanciát is jelenti a Nyugat-Szaharával szomszédos vizek természeti erőforrásainak fenntartható kiaknázására, mivel a halászati tevékenység végzése a legjobb idevágó tudományos szakvélemények és ajánlások tiszteletben tartásával, megfelelő nyomonkövetési és ellenőrzési intézkedések kíséretében fog folyni. (11)Tekintettel a Bíróság ítéletében kifejtett megfontolásokra, a Bizottság az Európai Külügyi Szolgálattal együttműködve minden észszerű és megvalósítható intézkedést megtett a jelenlegi helyzetben ahhoz, hogy az érintett lakosságot kellőképpen bevonja a folyamatba annak érdekében, hogy kifejezésre jusson és figyelembevételre kerüljön a lakosság halászati megállapodással kapcsolatos álláspontja. Nyugat-Szaharában és Marokkóban széles körű konzultációk folytak, amelyek során a részt vevő társadalmi-gazdasági és politikai szereplők egyértelműen támogatták a halászati megállapodás megkötését, a Polisario Front és más érdekelt felek ellenben elvi okokból elutasították a konzultációs folyamatban való részvételt. (12)Azok, akik elutasították a konzultációban való részvételt, elutasították a megállapodásnak és jegyzőkönyvének a Nyugat-Szahara part menti vizein történő alkalmazását, mivel lényegében úgy ítélték meg, hogy egy ilyen megállapodás megszilárdítaná Marokkó helyzetét Nyugat-Szahara területén. Márpedig e megállapodás egyetlen rendelkezése alapján se tekinthető úgy, hogy a megállapodás elismerné Marokkó Nyugat-Szahara és a vele szomszédos vizek feletti szuverenitását vagy szuverén jogait. Az Unió fokozott erőfeszítésekkel továbbra is támogatja az Egyesült Nemzetek égisze alatt megkezdett és most is zajló, a vita békés rendezésére irányuló folyamatot. (13)Ezért helyénvaló engedélyezni a halászati megállapodás, annak végrehajtási jegyzőkönyve és a megállapodást kísérő levélváltás aláírását, ELFOGADTA EZT A HATÁROZATOT: 1. cikk Az Európai Unió és a Marokkói Királyság közötti fenntartható halászati partnerségi megállapodásnak (a továbbiakban: halászati megállapodás), végrehajtási jegyzőkönyvének és az említett megállapodást kísérő levélváltásnak az aláírását az Unió nevében a Tanács jóváhagyja, figyelemmel az említett okmányok megkötésére. A halászati megállapodásnak, végrehajtási jegyzőkönyvének és az említett megállapodást kísérő levélváltásnak a szövegét csatolták e határozathoz. 2. cikk A Tanács Főtitkársága – figyelemmel a halászati megállapodás megkötésére – teljes mértékben felhatalmazza a megállapodás főtárgyalója által megjelölt személyt vagy személyeket a megállapodás aláírására. 3. cikk Ez a határozat az Európai Unió Hivatalos Lapjában való kihirdetését követő napon lép hatályba. Kelt Brüsszelben, -án/-én. a Tanács részéről az elnök PÉNZÜGYI KIMUTATÁS 1.A JAVASLAT/KEZDEMÉNYEZÉS FŐBB ADATAI

1.1.A javaslat/kezdeményezés címe 1.2.A tevékenységalapú irányítás / tevékenységalapú költségvetés-tervezés keretébe tartozó érintett szakpolitikai terület(ek) 1.3.A javaslat/kezdeményezés típusa 1.4.Célkitűzés(ek) 1.5.A javaslat/kezdeményezés indoklása 1.6.Az intézkedés és a pénzügyi hatás időtartama 1.7.Tervezett irányítási módszer(ek) 2.IRÁNYÍTÁSI INTÉZKEDÉSEK 2.1.A nyomon követésre és a jelentéstételre vonatkozó rendelkezések 2.2.Irányítási és kontrollrendszer 2.3.A csalások és a szabálytalanságok megelőzésére vonatkozó intézkedések 3.A JAVASLAT/KEZDEMÉNYEZÉS BECSÜLT PÉNZÜGYI HATÁSA 3.1.A többéves pénzügyi keret mely fejezetét/fejezeteit és a költségvetés mely kiadási tételét/tételeit érintik a kiadások? 3.2.A kiadásokra gyakorolt becsült hatás 3.2.1.A kiadásokra gyakorolt becsült hatás összegzése 3.2.2.Az operatív előirányzatokra gyakorolt becsült hatás 3.2.3.Az igazgatási előirányzatokra gyakorolt becsült hatás 3.2.4.A jelenlegi többéves pénzügyi kerettel való összeegyeztethetőség 3.2.5.Harmadik felek részvétele a finanszírozásban 3.3.A bevételre gyakorolt becsült hatás

PÉNZÜGYI KIMUTATÁS 1.A JAVASLAT/KEZDEMÉNYEZÉS FŐBB ADATAI 1.1.A javaslat/kezdeményezés címe Javaslat – A Tanács határozata az Európai Unió és a Marokkói Királyság közötti fenntartható halászati partnerségi megállapodásnak, végrehajtási jegyzőkönyvének, valamint a megállapodást kísérő levélváltásnak az Európai Unió nevében történő aláírásáról 1.2.A tevékenységalapú irányítás /tevékenységalapú költségvetés-tervezés keretébe tartozó érintett szakpolitikai terület(ek) 11. – Tengerügyek és halászat 11.03. – A regionális halászati gazdálkodási szervezetekhez, valamint más nemzetközi szervezetekhez és fenntartható halászati megállapodásokhoz való kötelező hozzájárulás 11.03.01. – Az uniós hajók által harmadik országok vizein (fenntartható halászati megállapodások keretében) folytatott halászati tevékenységekre vonatkozó irányítási keret létrehozása 1.3.A javaslat/kezdeményezés típusa ☒ A javaslat/kezdeményezés új intézkedésre irányul ◻ A javaslat/kezdeményezés kísérleti projektet / előkészítő intézkedést követő új intézkedésre irányul ◻ A javaslat/kezdeményezés jelenlegi intézkedés meghosszabbítására irányul ◻ A javaslat/kezdeményezés új intézkedésnek megfelelően módosított intézkedésre irányul 1.4.Célkitűzés(ek) 1.4.1.A javaslat/kezdeményezés által érintett többéves bizottsági stratégiai célkitűzés(ek) A fenntartható halászati partnerségi megállapodások harmadik országokkal történő megtárgyalása és megkötése összhangban van azzal az általános célkitűzéssel, amely szerint az európai uniós halászhajóknak hozzáférést kell biztosítani a harmadik országok halászati övezeteihez, valamint fejleszteni kell az ezekkel az országokkal fenntartott partnerségi kapcsolatokat az EU vizein kívül található halászati erőforrások fenntartható kiaknázásának megerősítése céljából. A fenntartható halászati partnerségi megállapodások biztosítják továbbá a közös halászati politika irányadó elvei és az egyéb európai szakpolitikákban előírt kötelezettségvállalások (harmadik ország erőforrásainak fenntartható kiaknázása, a jogellenes, be nem jelentett és szabályozatlan halászat elleni küzdelem, a partnerországok világgazdaságba történő integrálása, valamint a halászat hatékonyabb politikai és pénzügyi irányítása) közötti összhangot. 1.4.2.Konkrét célkitűzés(ek) és a tevékenységalapú irányítás / tevékenységalapú költségvetés-tervezés keretébe tartozó érintett tevékenység(ek) … sz. konkrét célkitűzés Hozzájárulás a fenntartható halászat megvalósításához az Unió területén kívül, az európai jelenlét fenntartása a távoli halászterületeken, valamint az európai halászati ágazat és a fogyasztók érdekeinek védelme a parti államokkal aláírt fenntartható halászati partnerségi megállapodások megtárgyalása és megkötése révén, más európai szakpolitikákkal összhangban.

A tevékenységalapú irányítás / tevékenységalapú költségvetés-tervezés keretébe tartozó érintett tevékenység(ek) Tengerügyek és halászat – Az uniós halászhajók által harmadik országok vizein (fenntartható halászati megállapodások keretében) folytatott halászati tevékenységekre vonatkozó irányítási keret létrehozása (11.03.01-es költségvetési tétel). 1.4.3.Várható eredmény(ek) és hatás(ok) Tüntesse fel, milyen hatásokat gyakorolhat a javaslat/kezdeményezés a kedvezményezettekre/célcsoportokra. Az új halászati megállapodás és végrehajtási jegyzőkönyve lehetővé teszi stratégiai partnerségi keret létrehozását az Európai Unió és a Marokkói Királyság között a fenntartható halászat területén. A jegyzőkönyv alkalmazása halászati lehetőségeket teremt a meghatározott halászati övezetben az uniós hajók számára. A megállapodás ezenkívül a partnerország által nemzeti szinten – különösen az ellenőrzés, a jogellenes halászat elleni küzdelem és a kisüzemi halászati ágazat támogatása vonatkozásában – elfogadott programok végrehajtásához biztosított pénzügyi támogatás (ágazati támogatás) révén hozzájárul a halászati erőforrások hatékonyabb kezeléséhez és védelméhez, egyúttal pedig biztosítja az e támogatásból eredő társadalmi-gazdasági előnyök méltányos földrajzi és társadalmi eloszlását. Végezetül a jegyzőkönyv hozzájárul a Marokkói Királyság kék gazdaságához, elősegítve a tengeri tevékenységekkel összefüggő növekedést és a tengeri erőforrások fenntartható kiaknázását. 1.4.4.Eredmény- és hatásmutatók Tüntesse fel a javaslat/kezdeményezés megvalósításának nyomon követését lehetővé tevő mutatókat. A halászati lehetőségek felhasználási szintje (az évente felhasznált halászati engedélyek százalékos aránya a jegyzőkönyv által lehetővé tett szinthez képest). A fogásokra vonatkozó adatok (összegyűjtés és elemzés) és a megállapodás kereskedelmi értéke Hozzájárulás az európai uniós foglalkoztatáshoz és hozzáadott értékhez, valamint az EU piacának stabilizálásához (más fenntartható halászati partnerségi megállapodásokkal együtt). Hozzájárulás a halászati tevékenységek tekintetében a partnerország által végzett kutatás, megfigyelés és ellenőrzés javításához, valamint a szóban forgó ország halászati ágazatának fejlesztéséhez, különös tekintettel a kisüzemi halászatra. 1.5.A javaslat/kezdeményezés indoklása 1.5.1.Rövid vagy hosszú távon kielégítendő szükséglet(ek) Az új jegyzőkönyv szükséges az uniós flotta által a jegyzőkönyv szerinti halászati övezetben folytatott halászati tevékenységek szabályozásához. A jegyzőkönyv alkalmazásának megkezdését követően az uniós hajótulajdonosok halászati engedélyt kérelmezhetnek az említett övezetben folytatott halászathoz. Az Unió és a Marokkói Királyság közötti együttműködés megerősítése lehetővé teszi a fenntartható halászati politika fejlesztésének előmozdítását. A jegyzőkönyv előírja különösen a hajók VMS segítségével történő nyomon követését és a jövőben a fogási adatok elektronikus úton történő közlését. A jegyzőkönyv alapján rendelkezésre álló ágazati támogatás segítséget fog nyújtani a Marokkói Királyság számára nemzeti halászati stratégiájának végrehajtásához, ideértve a jogellenes, be nem jelentett és szabályozatlan halászat elleni küzdelmet is. 1.5.2.Az uniós részvételből adódó többletérték Az új megállapodásnak és végrehajtási jegyzőkönyvének az aláírása és megkötése szükséges ahhoz, hogy biztosítható legyen az uniós hajók erőforrásokhoz való hozzáférése és a halászati tevékenységek végzése. Az előző megállapodás jelenleg még hatályos, de a 2014–2018-as jegyzőkönyv 2018. július 14-i lejárta óta nincs hozzá végrehajtási jegyzőkönyv. Ennek az a következménye, hogy az uniós hajók nem folytathatnak halászati tevékenységet a halászati övezetben, mivel a megállapodás – akárcsak az 1380/2013/EK rendelet 31. cikke – előírja, hogy az uniós hajók kizárólag egy, a fenntartható halászati partnerségi megállapodás partnerországával kötött jegyzőkönyv keretében folytathatnak halászati tevékenységet. A hozzáadott érték ezért az uniós távolsági flotta tekintetében kifejezetten érvényesül. A jegyzőkönyv emellett keretet biztosít az Unióval történő megerősített együttműködéshez. 1.5.3.Hasonló korábbi tapasztalatok tanulsága

A halászati övezetben ejtett korábbi fogások elemzése, valamint a tudományos értékelések és a rendelkezésre álló szakvélemények alapján a Felek 128 uniós halászhajó számára állapítottak meg halászati lehetőségeket, valamint az ipari célú nyílt vízi halászat kategóriája vonatkozásában a teljes kifogható mennyiséget egy évre 85 000 tonnában rögzítették, amely mennyiség 90 000, majd 100 000 tonnára nő, ami által az uniós flotta számára több erőforrás áll majd rendelkezésre (az előző jegyzőkönyv keretében biztosított mennyiség 80 000 tonna volt).

Az ágazati támogatás figyelembe veszi a halászati ágazat gazdasági fejlődésének támogatása és a halászati hatóságok által végzett felügyelet és ellenőrzés tekintetében felmerülő igényeket. 1.5.4.Egyéb releváns eszközökkel való összeegyeztethetőség és lehetséges szinergia A fenntartható halászati partnerségi megállapodás révén nyújtott hozzáférésért pénzügyi ellentételezésként biztosított pénzeszközök a marokkói nemzeti költségvetésben helyettesíthető bevételnek minősülnek. Ugyanakkor az ágazati támogatásra szánt forrásokkal (általában az éves pénzügyi törvény révén) a halászatért felelős minisztérium foglalkozik, ami a halászati partnerségi megállapodás megkötésének és nyomon követésének feltétele. Ezek a pénzügyi források összeegyeztethetők más nemzetközi finanszírozóktól származó, a halászati ágazatban nemzeti szinten megvalósított projektek és/vagy programok finanszírozásához biztosított forrásokkal. Külön rendelkezések vonatkoznak a pénzeszközök méltányos elosztásának nyomon követésére. 1.6.Az intézkedés és a pénzügyi hatás időtartama ☒ A javaslat/kezdeményezés határozott időtartamra vonatkozik –☒ A javaslat/kezdeményezés a hatálybalépés (vagy adott esetben ideiglenes alkalmazás) napjától számított 4 évig hatályos –☐ Pénzügyi hatás: ÉÉÉÉ-tól/-től ÉÉÉÉ-ig ◻ A javaslat/kezdeményezés határozatlan időtartamra vonatkozik –Beindítási időszak: ÉÉÉÉ-tól/-től ÉÉÉÉ-ig –azt követően: rendes ütem. 1.7.Tervezett irányítási módszer(ek) ☒ Bizottság általi közvetlen irányítás –☒ a Bizottság szervezeti egységein keresztül, ideértve az uniós küldöttségek személyzetét –◻ végrehajtó ügynökségen keresztül ◻ Megosztott irányítás a tagállamokkal ◻ Közvetett irányítás a költségvetés végrehajtásával kapcsolatos feladatoknak a következőkre történő átruházásával: –◻ harmadik országok vagy az általuk kijelölt szervek –◻ nemzetközi szervezetek és ügynökségeik (nevezze meg) –◻ az EBB és az Európai Beruházási Alap –◻ a költségvetési rendelet 208. és 209. cikkében említett szervek

–◻ közjogi szervek –◻ magánjog alapján működő, közfeladatot ellátó szervek, olyan mértékben, amennyiben megfelelő pénzügyi garanciákat nyújtanak –◻ a valamely tagállam magánjoga alapján működő, köz- és magánszféra közötti partnerség végrehajtásával megbízott és megfelelő pénzügyi garanciákat nyújtó szervek –◻ az EUSZ V. címének értelmében a KKBP terén konkrét fellépések végrehajtásával megbízott, és a vonatkozó alap-jogiaktusban meghatározott személyek. –Egynél több irányítási módszer feltüntetése esetén kérjük, adjon részletes felvilágosítást a „Megjegyzések” rovatban. Megjegyzések 2.IRÁNYÍTÁSI INTÉZKEDÉSEK 2.1.A nyomon követésre és a jelentéstételre vonatkozó rendelkezések Gyakoriság és feltételek A Bizottság (a Tengerügyi és Halászati Főigazgatóság, a marokkói Rabatban létrehozott uniós küldöttségbe kihelyezett halászati attaséjával együttműködve) biztosítja a jegyzőkönyv végrehajtásának rendszeres nyomon követését a halászati lehetőségek gazdasági szereplők általi kihasználása, a fogási adatok, valamint az ágazati támogatási feltételek teljesülése tekintetében. A fenntartható halászati partnerségi megállapodás előírja, hogy a vegyes bizottságnak évente legalább egy alkalommal ülést kell tartania, amelynek során a Bizottság és a Marokkói Királyság áttekintik a megállapodás és a jegyzőkönyv végrehajtását, valamint szükség esetén kiigazítják a programozást és – adott esetben – a pénzügyi hozzájárulást. 2.2.Irányítási és kontrollrendszer 2.2.1.Felismert kockázat(ok) A megállapított kockázat a halászati lehetőségek uniós hajótulajdonosok általi kihasználatlansága, valamint az, hogy a Marokkói Királyság nem használja fel maradéktalanul, illetve késedelmesen használja fel az ágazati halászati politika finanszírozására szánt forrásokat. 2.2.2.A működő belső kontrollrendszerrel kapcsolatos információk A megállapodás és a jegyzőkönyv rendelkezési értelmében széles körű párbeszédet kell folytatni a programozás, illetve a megállapodásban és a jegyzőkönyvben előírt ágazati politika végrehajtása tekintetében. Az eredményeknek a jegyzőkönyv 7. cikke szerinti közös elemzése szintén ezen ellenőrzési eszközök közé tartozik. A megállapodás és a jegyzőkönyv továbbá külön rendelkezéseket tartalmaz a meghatározott feltételekkel és körülmények között történő felfüggesztésükre vonatkozóan. 2.2.3.Az ellenőrzések költsége és haszna, a várt hibaarány értékelése

2.3.A csalások és a szabálytalanságok megelőzésére vonatkozó intézkedések Tüntesse fel a meglévő vagy tervezett megelőző és védintézkedéseket. A Bizottság törekszik a rendszeres politikai párbeszéd és egyeztetés kialakítására a Marokkói Királysággal annak érdekében, hogy értékelhesse és javíthassa a megállapodás és a jegyzőkönyv igazgatását, és fokozza az EU hozzájárulását az erőforrások fenntartható kezeléséhez. A Bizottság által a fenntartható halászati megállapodások keretében teljesített kifizetések minden esetben a Bizottság rendes költségvetési és pénzügyi szabályainak és eljárásainak hatálya alá tartoznak. Ez lehetővé teszi a harmadik államok azon bankszámláinak teljes mértékű azonosítását, amelyekre a pénzügyi hozzájárulás összegeit folyósítják. A jegyzőkönyv 4. cikkének (4) bekezdése megállapítja, hogy a pénzügyi hozzájárulást az Uniónak a Marokkói Királyság államkincstára részére, egy külön számlára kell utalnia. 3.A JAVASLAT/KEZDEMÉNYEZÉS BECSÜLT PÉNZÜGYI HATÁSA 3.1.A többéves pénzügyi keret mely fejezetét/fejezeteit és a költségvetés mely kiadási tételét/tételeit érintik a kiadások? ·Jelenlegi költségvetési tételek A többéves pénzügyi keret fejezetei, azon belül pedig a költségvetési tételek sorrendjében. A többéves pénzügyi keret fejezete Költségvetési tétel Kiadás típusa Hozzájárulás Szám

Megnevezés

diff./nem diff.

() EFTA-országoktól tagjelölt országoktól harmadik országoktól a költségvetési rendelet 21. cikke (2) bekezdésének b) pontja értelmében 2 Szám: 11.03.01 Az uniós halászhajók által harmadik országok vizein (fenntartható halászati megállapodások keretében) folytatott halászati tevékenységekre vonatkozó irányítási keret létrehozása. Diff NEM NEM NEM NEM ·Létrehozandó új költségvetési tételek A többéves pénzügyi keret fejezetei, azon belül pedig a költségvetési tételek sorrendjében. A többéves pénzügyi keret fejezete Költségvetési tétel Kiadás típusa Hozzájárulás Szám

[Megnevezés………………………………………...……….] diff./nem diff. EFTA-országoktól tagjelölt országoktól harmadik országoktól a költségvetési rendelet 21. cikke (2) bekezdésének b) pontja értelmében [XX.YY.YY.YY] IGEN/NEM IGEN/NEM IGEN/NEM IGEN/NEM 3.2.A kiadásokra gyakorolt becsült hatás [Ezt a részt az igazgatási jellegű költségvetési adatok táblázatában (a pénzügyi kimutatás mellékletében található második dokumentum) kell kitölteni, és a szolgálatközi konzultációhoz fel kell tölteni a CISNET-re.] 3.2.1.A kiadásokra gyakorolt becsült hatás összegzése millió EUR (három tizedesjegyig) A többéves pénzügyi keret fejezete: Szám: 2 Fenntartható növekedés: természeti erőforrások Tengerügyi és Halászati Főigazgatóság 2019. év 2020. év 2021. év 2022. év ÖSSZESEN • Operatív előirányzatok Költségvetési tétel száma: 11.0301 Kötelezettségvállalási előirányzatok (1) 37,000 38,800 42,400 42,400 160,600 Kifizetési előirányzatok (2) 37,000 38,800 42,400 42,400 160,600 Költségvetési tétel száma Kötelezettségvállalási előirányzatok (1a) Kifizetési előirányzatok (2 a) Bizonyos egyedi programok keretéből finanszírozott igazgatási előirányzatok Költségvetési tétel száma (3) A Tengerügyi és Halászati Főigazgatósághoz tartozó előirányzatok ÖSSZESEN Kötelezettségvállalási előirányzatok =1+1a +3 37,000 38,800 42,400 42,400 160,600 Kifizetési előirányzatok =2+2a +3 37,000 38,800 42,400 42,400 160,600









• Operatív előirányzatok ÖSSZESEN Kötelezettségvállalási előirányzatok (4) 37,000 38,800 42,400 42,400 160,600 Kifizetési előirányzatok (5) 37,000 38,800 42,400 42,400 160,600 • Bizonyos egyedi programok keretéből finanszírozott igazgatási előirányzatok ÖSSZESEN (6) A többéves pénzügyi keret 2. FEJEZETÉHEZ tartozó előirányzatok ÖSSZESEN Kötelezettségvállalási előirányzatok =4+ 6 37,000 38,800 42,400 42,400 160,600 Kifizetési előirányzatok =5+ 6 37,000 38,800 42,400 42,400 160,600

Amennyiben a javaslat/kezdeményezés több fejezetet is érint: • Operatív előirányzatok ÖSSZESEN Kötelezettségvállalási előirányzatok (4) Kifizetési előirányzatok (5) • Bizonyos egyedi programok keretéből finanszírozott igazgatási előirányzatok ÖSSZESEN (6) A többéves pénzügyi keret 1–4. FEJEZETÉHEZ tartozó előirányzatok ÖSSZESEN

(Referenciaösszeg) Kötelezettségvállalási előirányzatok =4+ 6 Kifizetési előirányzatok =5+ 6







A többéves pénzügyi keret fejezete: 5 „Igazgatási kiadások” millió EUR (három tizedesjegyig) N. év N+1. év N+2. év N+3. év ÖSSZESEN FŐIGAZGATÓSÁG: <…….> • Humánerőforrás • Egyéb igazgatási kiadások <…….> Főigazgatóság ÖSSZESEN Előirányzatok A többéves pénzügyi keret 5. FEJEZETÉHEZ tartozó előirányzatok ÖSSZESEN (Összes kötelezettségvállalási előirányzat = Összes kifizetési előirányzat) millió EUR (három tizedesjegyig) 2019. év 2020. év 2021. év 2022. év ÖSSZESEN A többéves pénzügyi keret 1–5. FEJEZETÉHEZ tartozó előirányzatok ÖSSZESEN Kötelezettségvállalási előirányzatok 37,000 38,800 42,400 42,400 160,600 Kifizetési előirányzatok 37,000 38,800 42,400 42,400 160,600 3.2.2.Az operatív előirányzatokra gyakorolt becsült hatás –◻ A javaslat/kezdeményezés nem vonja maga után operatív előirányzatok felhasználását –☒ A javaslat/kezdeményezés az alábbi operatív előirányzatok felhasználását vonja maga után: Kötelezettségvállalási előirányzatok, millió EUR (három tizedesjegyig) Tüntesse fel a célkitűzéseket és a teljesítéseket ⇩ 2019. év 2020. év 2021. év 2022. év ÖSSZESEN Típus Átlagos költség Szám Költség Szám Költség Szám Költség Szám Költség Összesített szám Összköltség 1. KONKRÉT CÉLKITŰZÉS – Hozzáférés éves 19,100 20,000 21,900 21,900 82,900 – Ágazati éves 17,900 18,800 20,500 20,500 77,700 – Teljesítés 1. konkrét célkitűzés részösszege 37,000 38,800 42,400 42,400 160,600 2. KONKRÉT CÉLKITŰZÉS... – Teljesítés 2. konkrét célkitűzés részösszege ÖSSZKÖLTSÉG 37,000 38,800 42,400 42,400 160,600 3.2.3.Az igazgatási előirányzatokra gyakorolt becsült hatás 3.2.3.1.Összegzés –☒ A javaslat/kezdeményezés nem vonja maga után igazgatási előirányzatok felhasználását. –◻ A javaslat/kezdeményezés az alábbi igazgatási előirányzatok felhasználását vonja maga után:

millió EUR (három tizedesjegyig) N. év N+1. év N+2. év N+3. év A táblázat a hatás időtartamának megfelelően (vö. 1.6. pont) további évekkel bővíthető ÖSSZESEN A többéves pénzügyi keret 5. FEJEZETE Humánerőforrás Egyéb igazgatási kiadások A többéves pénzügyi keret 5. FEJEZETÉNEK részösszege A többéves pénzügyi keret 5. FEJEZETÉBE bele nem tartozó előirányzatok Humánerőforrás Egyéb igazgatási kiadások A többéves pénzügyi keret 5. FEJEZETÉBE bele nem tartozó előirányzatok részösszege ÖSSZESEN A humánerőforrással és más igazgatási kiadásokkal kapcsolatos előirányzat-igényeket az adott főigazgatóság rendelkezésére álló, az intézkedés irányításához rendelt előirányzatokkal és/vagy az adott főigazgatóságon belüli átcsoportosítással kell teljesíteni. A források adott esetben a költségvetési korlátok betartása mellett kiegészíthetők az éves elosztási eljárás keretében az irányító főigazgatósághoz rendelt további juttatásokkal. 3.2.3.2. Becsült humánerőforrás-szükségletek –☒ A javaslat/kezdeményezés nem igényel humánerőforrást. –◻ A javaslat/kezdeményezés az alábbi humánerőforrás-igénnyel jár: A becsléseket teljes munkaidős egyenértékben kell kifejezni N. év N+1. év N+2. év N+3. év A táblázat a hatás időtartamának megfelelően (vö. 1.6. pont) további évekkel bővíthető • A létszámtervben szereplő álláshelyek (tisztviselők és ideiglenes alkalmazottak) XX 01 01 01 (a központban és a bizottsági képviseleteken) XX 01 01 02 (a küldöttségeknél) XX 01 05 01 (közvetett kutatás) 10 01 05 01 (közvetlen kutatás) • Külső munkatársak teljes munkaidős egyenértékben (FTE) kifejezve XX 01 02 01 (AC, END, INT a teljes keretből) XX 01 02 02 (AC, AL, END, INT és JED a küldöttségeknél) XX 01 04 yy – a központban – a küldöttségeknél XX 01 05 02 (AC, END, INT közvetett kutatásban) 10 01 05 02 (AC, END, INT közvetlen kutatásban) Egyéb költségvetési tétel (kérjük megnevezni) ÖSSZESEN XX az érintett szakpolitikai terület vagy költségvetési cím. A humánerőforrás-igényeknek az adott főigazgatóság rendelkezésére álló, az intézkedés irányításához rendelt és/vagy az adott főigazgatóságon belül átcsoportosított személyzettel kell eleget tenni. A források adott esetben a meglévő költségvetési korlátok betartása mellett kiegészíthetők az éves elosztási eljárás keretében az irányító főigazgatósághoz rendelt további juttatásokkal. Az elvégzendő feladatok leírása: Tisztviselők és ideiglenes alkalmazottak Külső munkatársak 3.2.4.A jelenlegi többéves pénzügyi kerettel való összeegyeztethetőség –☒ A javaslat/kezdeményezés összeegyeztethető a jelenlegi többéves pénzügyi kerettel.